
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2847 

24 Δεκεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση των προϋπολογισμών έτους 2015 α) του ΚΤΕ 
Δυτικής Μακεδονίας, β) του Ερευνητικού Πανεπι¬ 
στημιακού Ινστιτούτου (Ε.Π.Ι.) Περιφερειακής Ανά¬ 
πτυξης και γ) του Κέντρου Διάδοσης Επιστημών 

& Μουσείου Τεχνολογίας-ΝΟΗΣΙΣ. 1 

Επιβολή πολλαπλών τελών για τελωνειακή παράβα¬ 
ση αλληλέγγυα και εις ολόκληρο με τους συναι- 
παιτίους του Ανέστη Καρακαλίδη, Κωνσταντίνο 

Κωδωνίδη και Σαράντη Καμτσικλή. 2 

Καθορισμός κατ’ αποκοπή χορηγήματος για καθαριό¬ 
τητα της Υ.Δ.Ε. στο Νομό Φλώρινας έτους 2016 3 

Καθιέρωση διαφορετικού ωραρίου λειτουργίας 
υπηρεσιών του Δήμου Ιλίου. 4 


Απόφαση έγκρισης κυκλοφοριακών ρυθμίσεων που 
αφορά στην δημιουργία τεσσάρων (4) θέσεων 
στάθμευσης οχημάτων και στην τοποθέτηση πι¬ 
νακίδας στη πλατεία του Παλαιού Καρλοβάσου, 
Δήμου Σάμου (266/2015 απόφαση Δημοτικού Συμ¬ 
βουλίου Δήμου Σάμου). 5 

Απόφαση έγκρισης κυκλοφοριακών ρυθμίσεων που 
αφορά στην τοποθέτηση εμποδίων (ειδικά ελα¬ 
στικά ανακλαστικά κολωνάκια) επί της πλατείας 
Αγ. Νικολάου Πόλεως Σάμου στο Δήμο Σάμου 
(263/2015 απόφαση Δημοτικού Συμβουλίου Δή¬ 
μου Σάμου). 6 

Απόφαση έγκρισης κυκλοφοριακών ρυθμίσεων που 
αφορά στην τοποθέτηση πινακίδων και εμποδί¬ 
ων (ειδικά ελαστικά ανακλαστικά κολωνάκια) στην 
Πόλη της Σάμου (όπισθεν ΞΕΝΙΑ), στο Δήμο Σά¬ 
μου (265/2015 απόφαση Δημοτικού Συμβουλίου 


Δήμου Σάμου). 7 

Τροποποίηση της συστατικής πράξης του ΝΠΔΔ με 
την επωνυμία «Δημοτική Κοινωνική Αλληλεγγύη 

Διρφύων - Μεσσαπίων (ΔΗ.Κ.Α.ΔΙ.ΜΕ). 8 

Έγκριση υπερωριακής απασχόλησης των υπαλλήλων 
της Δ/νσης Διοικητικού-Οικονομικού της Περιφε¬ 
ρειακής Ενότητας Έβρου, για το έτος 2016. 9 

Αυτοδίκαιη κατάταξη (σε εφαρμογή του άρθρου 26 
παρ. 8 του Ν. 4325/2015) στην ειδικότητα ΤΕ ΜΟΥ¬ 
ΣΙΚΩΝ, του Αθανασίου Μπουλούση του Θωμά και 
Αλεξάνδρου Γεράσιμου του Στεφάνου, υπάλληλοι 


του Ν.Π.ΔΔ/Όργανισμός Πολιτισμού κι Αθλητισμού 
Δήμου Νέας Προποντίδας»με σχέση εργασίας Ιδι¬ 
ωτικού Δικαίου Αορίστου Χρόνου, ΔΕ Μουσικών 10 


Α ΠΟΦΑΣΕΙ Σ 

Αριθμ. 204964/Β2 ( 1 ) 

Έγκριση των προϋπολογισμών έτους 2015 α) του ΚΤΕ 
Δυτικής Μακεδονίας, β) του Ερευνητικού Πανεπιστη¬ 
μιακού Ινστιτούτου (Ε.Π.Ι.) Περιφερειακής Ανάπτυξης 
και γ) του Κέντρου Διάδοσης Επιστημών & Μουσείου 
Τ εχνολογίας-ΝΟΗΣΙΣ. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του Ν. 4270/2014 περί Δημοσίου Λογιστικού (ΦΕΚ 
143/τ.Α'), όπως τροποποιήθηκε με τις διατάξεις του άρ¬ 
θρου 10 του Ν. 4337/2015 (ΦΕΚ 129/τ.Α') 
β) των άρθρων 7, 8 και 10 του Ν. 3429/2005 «Δημόσιες 
Επιχειρήσεις και Οργανισμοί (Δ.Ε.Κ.Ο.)» (ΦΕΚ 314/τ.Α') 
όπως ισχύει, 

γ) του άρθρου πρώτου του Ν. 4093/2012 (ΦΕΚ 222/ 
τ.Α') «Εγκριση Μεσοπρόθεσμου Πλαισίου Δημοσιονομι¬ 
κής Στρατηγικής 2013-2016 - Επείγοντα Μέτρα Εφαρμο¬ 
γής του Ν. 4046/2012 και του Μεσοπρόθεσμου Πλαισίου 
Δημοσιονομικής Στρατηγικής 2013 - 2016», όπως έχει 
επικαιροποιηθεί με τις διατάξεις του άρθρου μόνου του 
Ν. 4127/2013 (ΦΕΚ 50/τ.Α') και ισχύει, καθώς και του 
άρθρου μόνου του Ν. 4263/2014 (ΦΕΚ 117/τ.Α') «Εγκριση 
Μεσοπρόθεσμου Πλαισίου Δημοσιονομικής Στρατηγικής 
2015-2018», 

δ) της Υποπαρ. Γ.2., του άρθρου πρώτου του 
Ν. 4254/2014 (ΦΕΚ 85/τ.Α') όπως τροποποιήθηκε με το 
άρθρο 41, παρ. 2, του Ν. 4262/2014 (ΦΕΚ 114/τ.Α'), 
στ) του άρθρου 1 του Π.δ. 185/2009 περί ανασύστασης 
του Υπουργείου Οικονομικών (ΦΕΚ 213/τ.Α') όπως έχει 
τροποποιηθεί και συμπληρωθεί με τα άρθρα 1 και 4 
και του Π.δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221/τ.Α'), 
ζ) του Π.δ. 111/2014 (ΦΕΚ 178/τ.Α') «Οργανισμός του 
Υπουργείου Οικονομικών», όπως ισχύει, 

η) του Π.δ. 70/2015 (ΦΕΚ 114/τ.Α') «Ανασυγκρότηση των Υπουργείων Πολιτισμού και Αθλητισμού, Υποδομών, Με¬ 
ταφορών και Δικτύων, Αγροτικής Ανάπτυξης και Τροφίμων. Ανασύσταση του Υπουργείου Ναυτιλίας και Αιγαίου 
και μετονομασία του σε Υπουργείο Ναυτιλίας και Νησιωτικής Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, Έρευνας και Θρησκευμάτων, του Υπουργείου Οικονομίας, 
Υποδομών, Ναυτιλίας και Τουρισμού σε Υπουργείο Οικονομίας, Ανάπτυξης και Τουρισμού και του Υπουργείου 
Παραγωγικής Ανασυγκρότησης, Περιβάλλοντος και Ενέργειας σε Υπουργείο Περιβάλλοντος και Ενέργειας. Με¬ 
ταφορά Γενικής Γραμματείας Βιομηχανίας στο Υπουργείο Οικονομίας, Ανάπτυξης και Τουρισμού» , 

θ) του Π.δ. 73/2015 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 116/τ.Α'), 

ι) της αριθμ. Υ29/08.10.2015 απόφασης του Πρωθυπουργού «Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη», (ΦΕΚ 2168/τ.Β'), 

κ) της αριθμ. 24146/ΔΕΚΟ1224/3-6-2013 Υπουργικής Απόφασης «Αντικειμενικοί λόγοι, εξωγενείς παράγοντες και 
διαδικασίες αναθεώρησης των εγκεκριμένων προϋπολογισμών των Δ.Ε.Κ.Ο. και των Ν.Π.Ι.Δ. του Κεφαλαίου Α' 
του Ν. 3429/2005 (ΦΕΚ 1434/τ.Β'), 

2. Το γεγονός ότι από τις διατάξεις της παρούσας δεν προκαλείται επιπλέον δαπάνη σε βάρος του κρατικού 
προϋπολογισμού, αποφασίζουμε: 

1. Εγκρίνουμε τους προϋπολογισμούς των κάτωθι φορέων Γενικής Κυβέρνησης του Ν. 3429/2005 έτους 2015, 
τα βασικά οικονομικά μεγέθη των οποίων, σύμφωνα με το ισχύον Ευρωπαϊκό Σύστημα Λογαριασμών - Ε3Α, σε 
ευρώ, έχουν ως εξής: 


Α/Α 

ΦΟΡΕΑΣ 

ΕΣΟΔΑ 

ΕΞΟΔΑ 

ΙΣΟΖΥΓΙΟ 

1 . 

ΕΡΕΥΝΗΤΙΚΟ ΠΑΝΕΠΙΣΤΗΜΙΑΚΟ ΙΝΣΤΙΤΟΥΤΟ (Ε.Π.Ι) ΠΕΡΙΦΕΡΕΙΑ¬ 
ΚΗΣ ΑΝΑΠΤΥΞΗΣ 

203.500,00 

184.000,00 

19.500,00 

2. 

ΚΕΝΤΡΟ ΤΕΧΝΟΛΟΓΙΚΗΣ ΕΡΕΥΝΑΣ (ΚΤΕ) ΔΥΤΙΚΗΣ ΜΑΚΕΔΟΝΙ¬ 
ΑΣ 

464.760,00 

422.800,00 

41.960,00 

3. 

ΚΕΝΤΡΟ ΔΙΑΔΟΣΗΣ ΕΠΙΣΤΗΜΩΝ ΚΑΙ ΜΟΥΣΕΙΟ ΤΕΧΝΟΛΟΓΙΑΣ- 
ΝΟΗΣΙΣ 

1.618.808,76 

1.453.529,88 

165.278,88 


ΣΥΝΟΛΟ 

2.287.068,76 

2.060.329,88 

226.738,88 


2. Ειδικότερα η εξειδίκευση αυτών κατά λογαριασμό αποτυπώνεται στους συνημμένους πίνακες, που αποτελούν 
αναπόσπαστο τμήμα της παρούσης ΚΥΑ. 

3. Εντέλλουμε τις διοικήσεις των εν λόγω φορέων όπως συνεργαστούν με τη Διεύθυνση Προϋπολογισμού 
Γ ενικής Κυβέρνησης του Γ.Λ.Κ ώστε να εξειδικευτούν σε μηνιαία και τριμηνιαία βάση οι κατηγορίες εσόδων και 
εξόδων που περιλαμβάνονται στους λογαριασμούς των ανωτέρω συν/νων πινάκων. 

4. Οι διοικήσεις των ανωτέρω φορέων καλούνται να διασφαλίσουν ότι δεν θα υπάρχουν αρνητικές αποκλίσεις από 
τους εγκεκριμένους δημοσιονομικούς στόχους, λαμβάνοντας εγκαίρως όλα τα απαραίτητα μέτρα προς το σκοπό αυτό. 

5. Από τις διατάξεις της παρούσας δεν προκαλείται επιπλέον δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Δεκεμβρίου 2015 

οι ΥΠΟΥΡΓΟΙ 


ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΦΙΛΗΣ 


♦ 


ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΧΟΥΛΙΑΡΑΚΗΣ 


( 2 ) 

Επιβολή πολλαπλών τελών για τελωνειακή παράβαση 
αλληλέγγυα και εις ολόκληρο με τους συναιπαιτί- 
ους του Ανέστη Καρακαλίδη, Κωνσταντίνο Κωδωνί- 
δη και Σαράντη Καμτσικλή. 

Με την υπ’ αριθμ. 228/2009/2015 Καταλογιστική πράξη 
της Αναπληρώτριας Προϊσταμένης της Διεύθυνσης του 
Β' Τελωνείου Θεσσαλονίκης που εκδόθηκε σύμφωνα με 
τις διατάξεις του άρθρου 152 παρ. 5 του Ν. 2960/2001, 
καταλογίσθηκαν στον Στάνισλαβ Κορωνίδη του Ανα¬ 
στασίου, Α.Φ.Μ. 140341596, αγνώστου διαμονής για την 
υπηρεσία, πολλαπλά τέλη ύψους έξι εκατομμυρίων, εξα- 
κοσίων πενήντα οκτώ χιλιάδων διακοσίων δεκαεννέα 
ευρώ και είκοσι έξι λεπτών (6.658.219,26) αλληλέγγυα 
και εις ολόκληρο με τους συναιπαιτίους του Ανέστη 
Καρακαλίδη, Κωνσταντίνο Κωδωνίδη και Σαράντη Καμ- 
τσικλή ενώ η προσωπική του οφειλή ανέρχεται στο 
ποσό των δυο εκατομμυρίων, πενήντα πέντε χιλιάδων, 


εννιακοσίων πενήντα εννέα ευρώ και ογδόντα έξι λε¬ 
πτών (2.055.959,86). 

Ο Στάνισλαβ Κορωνίδη του Αναστασίου, Α.Φ.Μ. 
140341596, κηρύχθηκε με την ανωτέρω Καταλογιστική 
πράξη υπεύθυνος για λαθρεμπορία των άρθρων 142 παρ. 
2 και 155 παρ. 1β και 2Θ του Ν. 2960/2001. 

Η Αναπληρώτρια Προϊσταμένη Διεύθυνσης 

ΑΝΝΑ ΛΕΜΠΕΣΗ 

-♦- 

Αριθμ. 2782 (3) 

Καθορισμός κατ’ αποκοπή χορηγήματος για καθαριό¬ 
τητα της Υ.Δ.Ε. στο Νομό Φλώρινας έτους 2016. 

Ο ΠΡΟΪΣΤΑΜΕΝΟΣ ΤΗΣ ΥΠΗΡΕΣΙΑΣ 
ΔΗΜΟΣΙΟΝΟΜΙΚΟΥ ΕΛΕΓΧΟΥ ΣΤΟ ΝΟΜΟ ΦΛΩΡΙΝΑΣ 

Έχοντας υπόψη: 

1. Τις διατάξεις: 

α. Των άρθρων 65 έως 68, 91 παρ. 7β και 92 παρ. 3 του 

Ν. 4270 (Α' 143) «Αρχές δημοσιονομικής διαχείρισης και 
εποπτείας (ενσωμάτωση της οδηγίας 2011/85/ΕΕ) - δημό¬ 
σιο λογιστικό και άλλες διατάξεις», όπως τροποποιήθηκε 
και συμπληρώθηκε με τις διατάξεις του άρθρου 10 του 
Ν. 4337/ 2015 (Α' 129) και ισχύει. 

β. Του άρθρου 6 του Π.δ. 113/2010 (Α' 194), «Ανάληψη 
υποχρεώσεων από τους διατάκτες». 

γ. Του άρθρου 12 του Π.δ. 151/1998 (Α' 116) «Περί δαπα¬ 
νών σταθερών και διαρκούς ή περιοδικού χαρακτήρα». 

2. Τις διατάξεις της παρ. 3 του άρθρου 2 του 
Ν. 2314/1953 (Α' 59) «Περί τροποποιήσεως των περί κα¬ 
θαρισμού των δημοσίων καταστημάτων διατάξεων». 

3. Τις διατάξεις της παρ. 10α του άρθρου 45 του 
Ν. 4071/2012 (Α' 95). 

4. Την παρ. 2 του άρθρου 2 της αριθμ. 2/5091/0026/ 
25-05-2012 [Β' 1741] απόφασης του Υπουργού Οικονομι¬ 
κών «Περί καθορισμού διαδικασίας και δικαιολογητικών 
για την πληρωμή δαπανών παγίων κατ’ αποκοπή χορη¬ 
γημάτων και μισθωμάτων κτιρίων δημοσίων υπηρεσιών». 

5. Την αριθμ. 2062200/6414/0004/1997 [Β' 858] απόφαση 
του Υπουργού Οικονομικών «Περί μεταβίβασης αρμοδιο¬ 
τήτων του Υπουργού Οικονομικών στους Προϊσταμένους 
των Περιφερειακών Υπηρεσιών του Γ ενικού Λογιστηρίου 
του Κράτους ...» 

6. Την αριθμ. 2061120/26-08-1997 [Β' 754] απόφαση του 
Υπουργού Οικονομικών «Ορισμός κυρίων διατακτών...» 

7. Τις διατάξεις του Ν. 3861/2010 (Α' 112) «Ενίσχυση 
της διαφάνειας με την υποχρεωτική ανάρτηση ...στο 
διαδίκτυο - Πρόγραμμα Διαύγεια - και άλλες διατάξεις». 

8. Το Ν. 4352/2015 (Α' 166) «Κύρωση του Κρατικού Προ¬ 
ϋπολογισμού οικον. έτους 2016». 

9. Την εγγεγραμμένη στο προϋπολογισμό της υπηρε¬ 
σίας πίστωση ποσού τριών χιλιάδων (3.000,00) ευρώ, 
στο ΚΑΕ 1232 Ειδ. Φ. 235/90-51, οικονομικού έτους 2016. 

10. Την ανάγκη κάλυψης της δαπάνης καθαρισμού των 
χώρων που στεγάζεται η Υ.Δ.Ε. Φλώρινας, αποφασίζουμε: 

Καθορίζουμε το ύψος του κατ’ αποκοπή μηνιαίου 
χορηγήματος για δαπάνες καθαριότητας της Υ.Δ.Ε. 
στο νομό Φλώρινας στο ποσό των διακοσίων πενήντα 
(250,00) ευρώ για όλο το οικονομικό έτος 2016. 

Η παραπάνω δαπάνη καταβάλλεται με την έκδοση 
χρηματικού εντάλματος [Χ.Ε.] στο όνομα του δικαιούχου 
- Προϊσταμένου της οικείας υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 10 Δεκεμβρίου 2015 

Ο Προϊστάμενος 
ΛΑΖΑΡΟΣ ΓΡΟΥΪΟΣ 

-♦- 

Αριθμ. 89403/48161 (4) 

Καθιέρωση διαφορετικού ωραρίου λειτουργίας 
υπηρεσιών του Δήμου Ιλίου. 

Η ΑΣΚΟΥΣΑ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Π.δ. 135/2010 «Οργανισμός της 
Αποκεντρωμένης Διοίκησης Αττικής» (ΦΕΚ 228/τ.Α'/27- 
12 - 2010 ). 

2. Τις διατάξεις του άρθρου 280 του Ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/τ.Α'/07-06-2010). 

3. Τις διατάξεις του άρθρου 36 του Ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/τ.Α'/28-06-2007). 


4. Τις διατάξεις του άρθρου 56 του Ν. 4257/2014 (ΦΕΚ 
93/τ.Α'/2014) «Επείγουσες ρυθμίσεις αρμοδιότητας Υπουρ¬ 
γείου Εσωτερικών», σε συνδυασμό με το άρθρο 28 του Ν. 
4325/2015 (ΦΕΚ 47/τ.Α'/2015) «Εκδημοκρατισμός της Διοίκη¬ 
σης - Καταπολέμηση Γραφειοκρατίας και Ηλεκτρονική Δι¬ 
ακυβέρνηση. Αποκατάσταση αδικιών και άλλες διατάξεις». 

5. Την αριθμ. 4/06-02-2015 Πράξη του Υπουργικού Συμ¬ 
βουλίου (ΦΕΚ 24/τ.Α'/06-02-2015) περί αποδοχής παραιτή- 
σεως του Γ ενικού Γ ραμματέα Αποκεντρωμένης Αττικής. 

6. Την υτί αριθμ. 385/2015 απόφαση του Δημοτικού Συμ¬ 
βουλίου Δήμου Ιλίου περί καθιέρωσης διαφορετικού ωραρί¬ 
ου λειτουργίας της Διεύθυνσης Διαχείρισης Απορριμμάτων 
και Πρασίνου και του Τμήματος Δημοτικού Κοιμητηρίου 
της Διεύθυνσης Οικονομικών Υπηρεσιών, αποφασίζουμε: 

Καθιερώνουμε: 1) τη λειτουργία σε 24ωρη βάση όλες τις 
ημέρες της εβδομάδας καθώς και Κυριακές και εξαιρέ¬ 
σιμες για τα τμήματα Σχεδιασμού Αποκομιδής Απορριμ¬ 
μάτων και Ανακύκλωσης και Διαχείρισης και Συντήρησης 
Οχημάτων, λόγω αποκομιδής οικιακών απορριμμάτων και 
ανακυκλώσιμων υλικών κατά τις Κυριακές και Αργίες, 
λειτουργίας πολυκαταστημάτων και χώρων διασκέδασης 
με μεγάλη παραγωγή απορριμμάτων κυρίως Σάββατα και 
Κυριακές, λόγω καθαρισμών λαϊκών αγορών κ.α. 

Καθιερώνουμε: 2) τη λειτουργία σε 16ωρη βάση (06:00- 
22:00) όλες τις ημέρες της εβδομάδας καθώς και Κυρια¬ 
κές και εξαιρέσιμες για το τμήμα Εφαρμογών Πρασίνου, 
για την φροντίδα των κοινόχρηστων χώρων πρασίνου, 
την συντήρηση του πρασίνου κατά τους θερινούς μή¬ 
νες, τις ανάγκες διεκπεραίωσης εποχιακών εργασιών 
σε συγκεκριμένες χρονικές περιόδους, συντήρηση των 
φυτών του φυτωρίου κα. 

Καθιερώνουμε: 3) τη λειτουργία για το τμήμα Δημοτι¬ 
κού Κοιμητηρίου της Διεύθυνσης Οικονομικών Υπηρεσιών 
όλες τις ημέρες της εβδομάδας καθώς και Κυριακές και 
εξαιρέσιμες με το εξής ωράριο: κατά τους χειμερινούς 
μήνες από τις 07:30 π.μ. έως 17:00 μ.μ. και τους θερι¬ 
νούς μήνες από 07:30 π.μ. έως 19:00 μ.μ. με διακεκομμένο 
ωράριο, λόγω αυξημένων υπηρεσιακών αναγκών (ταφές, 
εκταφές, κτλ), φύλαξη των χώρων του Κοιμητηρίου κα. 

Από τις διατάξεις της απόφασης αυτής προκαλείται 
δαπάνη ύψους 338.000,00 € περίπου σε βάρος του προ¬ 
ϋπολογισμού του Δήμου Ιλίου, για το οικονομικό έτος 
2016 που θα βαρύνει τους ΚΑ: 20.6012, ΚΑ: 20.6022, ΚΑ: 
35.6012, ΚΑ: 35.6022, ΚΑ: 45.6012 και ΚΑ: 45.6022 ανάλογη 
δαπάνη, προκαλείται για τα επόμενα έτη σε βάρος των 
ιδίων κωδικών του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2015 

Η Ασκούσα καθήκοντα Γ ενικού Γ ραμματέα 
Αποκεντρωμένης Διοίκησης 
ΚΑΛΛΙΟΠΗ ΚΑΡΔΑΜΙΤΣΗ 

-♦- 

Αριθμ. 88713/ΜΟΕ (5) 

Απόφαση έγκρισης κυκλοφοριακών ρυθμίσεων που αφο¬ 
ρά στην δημιουργία τεσσάρων (4) θέσεων στάθμευσης 
οχημάτων και στην τοποθέτηση πινακίδας στη πλατεία 
του Παλαιού Καρλοβάσου, Δήμου Σάμου (266/2015 από¬ 
φαση Δημοτικού Συμβουλίου Δήμου Σάμου). 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

• Του Ν. 2503/1997 (ΦΕΚ 107/τ.Α') «Διοίκηση, Οργάνωση, 

Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» 

• του Ν. 3852/2010 (ΦΕΚ 87/τ.Α') «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» 

• του Π.δ. 143/2010 (ΦΕΚ 236/τ.Α') «Οργανισμός της 
Αποκεντρωμένης Διοίκησης Αιγαίου» 

• των άρθρων 52 παρ. 1, 52Α και 109 του Ν. 2696/1999 
(ΦΕΚ 57/Α) «Κύρωση του Κώδικα Οδικής Κυκλοφορίας», 
όπως ισχύουν 

• Την πράξη 4 του Υπουργικού Συμβουλίου της 06- 
02-2015 (ΦΕΚ 24/Α/06-02-2015) και το άρθρο 56 του 
Ν. 4257/2014 (ΦΕΚ 93/Α/14-04-2014) περί άσκησης κα¬ 
θηκόντων Γενικού Γραμματέα όταν η θέση είναι κενή, 
σε συνδυασμό με το άρθρο 28 παρ. 1 του Ν. 4325/2015 
(ΦΕΚ 47/τ.Α'/11-05-2015). 

2. Τις υπ’ αριθμ. 49/2012,1115/2012 και 819/2013 αποφά¬ 
σεις του Δ' Τμήματος του Συμβουλίου της Επικράτειας, 
αναφορικά με τη διαδικασία θέσπισης κυκλοφοριακών 
και άλλων συναφών ρυθμίσεων από τους ΟΤΑ για τις 
οδούς αρμοδιότητάς τους. 

3. Το αριθ. πρωτ. 15109/13.05.2013 έγγραφο του Υπουρ¬ 
γείου Εσωτερικών με θέμα «Εγκρίσεις αποφάσεων 
συλλογικών οργάνων των ΟΤΑ που αφορούν μέτρα 
ρύθμισης οδικής κυκλοφορίας από τους Γ ενικούς Γ ραμ- 
ματείας Αποκεντρωμένων Διοικήσεων». 

4. Την αριθ. πρωτ οικ. 53774/6893/01.10.2013 απόφαση 
της Γενικής Γραμματέως Αποκεντρωμένης Διοίκησης 
Αιγαίου που αφορά την ανάθεση στην Δ/νση Τεχνικού 
Ελέγχου της άσκησης της αρμοδιότητας έγκρισης απο¬ 
φάσεων ΟΤΑ της χωρικής αρμοδιότητας της Αποκεντρω¬ 
μένης Διοίκησης Αιγαίου περί κυκλοφοριακών ρυθμίσεων. 

5. Την από 10.6.2015 εισήγηση του Αστυνομικού Τμήμα¬ 
τος Καρλοβάσου για την δημιουργία τεσσάρων (4) θέσε¬ 
ων στάθμευσης οχημάτων και την τοποθέτηση πινακίδας 
στη πλατεία του Παλαιού Καρλοβάσου, Δήμου Σάμου. 

6. Την υπ’ αριθμ. 266/2015 απόφαση του Δημοτικού 
Συμβουλίου Σάμου και την θεωρημένη μελέτη της Δι¬ 
εύθυνσης Τεχνικής Υπηρεσίας Δήμου Σάμου. 

7. Το αριθ. πρωτ. 73134/21.10.2015 έγγραφο του Τμήμα¬ 
τος Διοίκησης Σάμου της Διεύθυνσης Διοικητικού - Οι¬ 
κονομικού Βορείου Αιγαίου ΑΔΑ, σύμφωνα με το οποίο 
η υπ’ αριθμ. 266/2015 απόφαση Δημοτικού Συμβουλίου 
Σάμου είναι νομοτύπως ληφθείσα. 

8. Το γεγονός ότι από την παρούσα απόφαση κυκλο- 
φοριακής ρύθμισης απαιτείται δαπάνη δεκαέξι ευρώ 
(16 €) για την τοποθέτηση μιας (1) πινακίδας στη πλατεία 
του Παλαιού Καρλοβάσου, Δήμου Σάμου σε βάρος του 
προϋπολογισμού του Δήμου Σάμου και συγκεκριμένα 
τον Κ.Α 30.7135,0001, αποφασίζουμε: 

Εγκρίνουμε την κυκλοφοριακή ρύθμιση που αφορά 
στην δημιουργία τεσσάρων (4) θέσεων στάθμευσης 
οχημάτων στη πλατεία του Παλαιού Καρλοβάσου, Δή¬ 
μου Σάμου και στην τοποθέτηση πινακίδας η οποία θα 
ενημερώνει τους οδηγούς ότι εισέρχονται σε πλατεία 
καθώς και για την απαγόρευση στάσης και στάθμευσης 
οχημάτων, με τις εξής προϋποθέσεις: 

1. Να λαμβάνεται μέριμνα, ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να υποστη¬ 
ρίζουν και τις ανάγκες των Ατόμων με Αναπηρία (ΑμεΑ). 

3. Τα μέτρα που λαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 


δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά τον χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Την αυτοδίκαιη ανάκλησή της, σε περίπτωση μη 
τήρησης των όρων και των προϋποθέσεων που έχουν 
τεθεί από τους αρμόδιους φορείς καθώς και με την 
απόφαση αυτή. 

5. Τη μη νομιμοποίηση τυχόν παράνομων ενεργειών. 

6. Την παρακολούθηση της ακριβούς εκτέλεσης των όρων 
που έχουν τεθεί με αυτή από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

7. Να τηρούνται απαρέγκλιτα τα όσα αναγράφονται 
στην Τεχνική Έκθεση της Διεύθυνσης Τεχνικών Υπηρε¬ 
σιών Δήμου Σάμου και στην εισήγηση του Αστυνομικού 
Τμήματος Καρλοβάσου, βάσει των οποίων ελήφθη η 
εν λόγω απόφαση του Δημοτικού Συμβουλίου Σάμου. 

Η ασφάλεια οδικής κυκλοφορίας, οι απαραίτητες ση¬ 
μάνσεις και η ενημέρωση των πολιτών που άπτονται 
των παραπάνω κυκλοφοριακών ρυθμίσεων αποτελούν 
μέριμνα και ευθύνη του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 14 Δεκεμβρίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΝΙΚΟΣ ΘΕΟΔΩΡΙΔΗΣ 

-♦- 

Αριθμ. 88705/ΜΟΕ (6) 

Απόφαση έγκρισης κυκλοφοριακών ρυθμίσεων που αφο¬ 
ρά στην τοποθέτηση εμποδίων (ειδικά ελαστικά ανα¬ 
κλαστικά κολωνάκια) επί της πλατείας Αγ. Νικολάου 
Πόλεως Σάμου στο Δήμο Σάμου (263/2015 απόφαση 
Δημοτικού Συμβουλίου Δήμου Σάμου). 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

• του Ν. 2503/1997 (ΦΕΚ 107/τ.Α') «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» 

• του Ν. 3852/2010 (ΦΕΚ 87/τ.Α') «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» 

• του Π.δ. 143/2010 (ΦΕΚ 236/τ.Α') «Οργανισμός της 
Αποκεντρωμένης Διοίκησης Αιγαίου» 

• των άρθρων 52 παρ. 1, 52Α και 109 του Ν. 2696/1999 
(ΦΕΚ 57/Α) «Κύρωση του Κώδικα Οδικής Κυκλοφορίας», 
όπως ισχύουν 

• Την πράξη 4 του Υπουργικού Συμβουλίου της 06- 
02-2015 (ΦΕΚ 24/τ.Α706-02-2015) και το άρθρο 56 του 
Ν. 4257/2014 (ΦΕΚ 93/τ.Α'/14-04-2014) περί άσκησης κα¬ 
θηκόντων Γ ενικού Γ ραμματέα όταν η θέση είναι κενή,σε 
συνδυασμό με το άρθρο 28 παρ. 1 του Ν. 4325/2015 (ΦΕΚ 
47/Τ.Α711-05-2015). 

2. Τις υπ’ αριθμ. 49/2012,1115/2012 και 819/2013 αποφά¬ 
σεις του Δ' Τμήματος του Συμβουλίου της Επικράτειας, 
αναφορικά με τη διαδικασία θέσπισης κυκλοφοριακών 
και άλλων συναφών ρυθμίσεων από τους ΟΤΑ για τις 
οδούς αρμοδιότητάς τους. 

3. Το αριθ. πρωτ. 15109/13.05.2013 έγγραφο του Υπουρ¬ 
γείου Εσωτερικών με θέμα «Εγκρίσεις αποφάσεων 

συλλογικών οργάνων των ΟΤΑ που αφορούν μέτρα 
ρύθμισης οδικής κυκλοφορίας από τους Γενικούς Γραμ- 
ματείας Αποκεντρωμένων Διοικήσεων». 

4. Την αριθ. πρωτ οικ. 53774/6893/01.10.2013 απόφαση 
της Γενικής Γραμματέως Αποκεντρωμένης Διοίκησης 
Αιγαίου που αφορά την ανάθεση στην Δ/νση Τεχνικού 
Ελέγχου της άσκησης της αρμοδιότητας έγκρισης απο¬ 
φάσεων ΟΤΑ της χωρικής αρμοδιότητας της Αποκεντρω¬ 
μένης Διοίκησης Αιγαίου περί κυκλοφοριακών ρυθμίσεων. 

5. Την υπ’ αριθμ. 263/2015 απόφαση του Δημοτικού 
Συμβουλίου Σάμου και την θεωρημένη μελέτη (οριζο- 
ντιογραφία και τεχνική περιγραφή) της Διεύθυνσης Τε¬ 
χνικής Υπηρεσίας Δήμου Σάμου. 

6. Το αριθ. πρωτ. 73153/21.10.2015 έγγραφο του Τμήμα¬ 
τος Διοίκησης Σάμου της Διεύθυνσης Διοικητικού - Οι¬ 
κονομικού Βορείου Αιγαίου ΑΔΑ, σύμφωνα με το οποίο 
η υπ’ αριθμ. 263/2015 απόφαση Δημοτικού Συμβουλίου 
Σάμου είναι νομοτύπως ληφθείσα. 

7. Το γεγονός ότι από την παρούσα απόφαση κυ- 
κλοφοριακής ρύθμισης απαιτείται δαπάνη εξήντα ευρώ 
(60,00 €) για την τοποθέτηση τριών (3) ειδικών ελαστι¬ 
κών ανακλαστικών κολωνακίων επί της πλατείας Αγ. 
Νικολάου Πόλεως Σάμου στο Δήμο Σάμου σε βάρος του 
προϋπολογισμού του Δήμου Σάμου και συγκεκριμένα 
τον Κ.Α 30.7135,0001, αποφασίζουμε: 

Εγκρίνουμε τις κυκλοφοριακές ρυθμίσεις που αφορούν 
στην τοποθέτηση τριών (3) ειδικών ελαστικών ανακλα¬ 
στικών κολωνακίων επί της πλατείας Αγ. Νικολάου Πό¬ 
λεως Σάμου στο Δήμο Σάμου στα παρακάτω σημεία: 

• Σημείο 1.: απέναντι από Ι.Ν. Αγίου Νικολάου στο 
τέλος της ευθείας της διαμορφωμένης πλατείας, σε 
απόσταση 50 εκ. από την υπερύψωση της πλατείας, 

• Σημείο 2.: στο τέλος της ευθείας του πεζοδρομί¬ 
ου έμπροσθεν καταστημάτων σε απόσταση 1μ. από το 
πεζοδρόμιο, 

• Σημείο 3.: Στην αρχή του δρομίσκου στο πεζοδρό¬ 
μιο έμπροσθεν καταστημάτων σε απόσταση 1μ. από το 
πεζοδρόμιο. Η είσοδος του δρομίσκου με τον τρόπο 
αυτό θα χρησιμοποιείται για τη στάση των οχημάτων 
τροφοδοσίας χωρίς να παρεμποδίζεται η κίνηση εντός 
της πλατείας, με τις εξής προϋποθέσεις: 

1. Να λαμβάνεται μέριμνα, ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να υποστη¬ 
ρίζουν και τις ανάγκες των Ατόμων με Αναπηρία (ΑμεΑ). 

3. Τα μέτρα που λαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά τον χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Την αυτοδίκαιη ανάκλησή της, σε περίπτωση μη 
τήρησης των όρων και των προϋποθέσεων που έχουν 
τεθεί από τους αρμόδιους φορείς καθώς και με την 
απόφαση αυτή. 

5. Τη μη νομιμοποίηση τυχόν παράνομων ενεργειών. 

6. Την παρακολούθηση της ακριβούς εκτέλεσης των όρων 
που έχουν τεθεί με αυτή από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

7. Να τηρούνται απαρέγκλιτα τα όσα αναγράφονται 
στην Τεχνική'Εκθεση της Διεύθυνσης Τεχνικών Υπηρε¬ 
σιών Δήμου Σάμου, βάσει της οποίας ελήφθη η εν λόγω 
απόφαση του Δημοτικού Συμβουλίου Σάμου. 


Η ασφάλεια οδικής κυκλοφορίας, οι απαραίτητες ση¬ 
μάνσεις και η ενημέρωση των πολιτών που άπτονται 
των παραπάνω κυκλοφοριακών ρυθμίσεων αποτελούν 
μέριμνα και ευθύνη του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 14 Δεκεμβρίου 2015 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 
ΝΙΚΟΣ ΘΕΟΔΩΡΙΔΗΣ 

-♦- 

Αριθμ. 887ΘΟ/ΜΟΕ (7) 

Απόφαση έγκρισης κυκλοφοριακών ρυθμίσεων που αφο¬ 
ρά στην τοποθέτηση πινακίδων και εμποδίων (ειδικά 
ελαστικά ανακλαστικά κολωνάκια) στην Πόλη της Σά¬ 
μου (όπισθεν ΞΕΝΙΑ), στο Δήμο Σάμου (265/2015 από¬ 
φαση Δημοτικού Συμβουλίου Δήμου Σάμου). 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

• του Ν. 2503/1997 (ΦΕΚ 107/τ.Α') «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» 

• του Ν. 3852/2010 (ΦΕΚ 87/τ.Α') «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» 

• του Π.δ. 143/2010 (ΦΕΚ 236/τ.Α') «Οργανισμός της 
Αποκεντρωμένης Διοίκησης Αιγαίου» 

• των άρθρων 52 παρ. 1, 52Α και 109 του Ν. 2696/1999 
(ΦΕΚ 57/τ.Α') «Κύρωση του Κώδικα Οδικής Κυκλοφορί¬ 
ας», όπως ισχύουν 

• Την πράξη 4 του Υπουργικού Συμβουλίου της 
06-02-2015 (ΦΕΚ 24/τ.Α'/06-02-2015) και το άρθρο 56 του 
Ν. 4257/2014 (ΦΕΚ 93/τ.Α7ΐ4-04-2014) περί άσκησης κα¬ 
θηκόντων Γ ενικού Γ ραμματέα όταν η θέση είναι κενή,σε 
συνδυασμό με το άρθρο 28 παρ. 1 του Ν. 4325/2015 (ΦΕΚ 
47/Τ.Α711-05-2015). 

2. Τις υπ’ αριθμ. 49/2012,1115/2012 και 819/2013 αποφά¬ 
σεις του Δ' Τμήματος του Συμβουλίου της Επικράτειας, 
αναφορικά με τη διαδικασία θέσπισης κυκλοφοριακών 
και άλλων συναφών ρυθμίσεων από τους ΟΤΑ για τις 
οδούς αρμοδιότητάς τους. 

3. Το αριθ. πρωτ. 15109/13.05.2013 έγγραφο του Υπουρ¬ 
γείου Εσωτερικών με θέμα «Εγκρίσεις αποφάσεων 
συλλογικών οργάνων των ΟΤΑ που αφορούν μέτρα 
ρύθμισης οδικής κυκλοφορίας από τους Γ ενικούς Γ ραμ- 
ματείας Αποκεντρωμένων Διοικήσεων». 

4. Την αριθ. πρωτ οικ. 53774/6893/01.10.2013 απόφαση 
της Γενικής Γραμματέως Αποκεντρωμένης Διοίκησης 
Αιγαίου που αφορά την ανάθεση στην Διεύθυνση Τεχνι- 
κούΈλεγχου της άσκησης της αρμοδιότητας έγκρισης 
αποφάσεων ΟΤΑ της χωρικής αρμοδιότητας της Απο¬ 
κεντρωμένης Διοίκησης Αιγαίου περί κυκλοφοριακών 
ρυθμίσεων. 

5. Την υπ’ αριθμ. 265/2015 απόφαση του Δημοτικού 
Συμβουλίου Σάμου και την θεωρημένη μελέτη της Δι¬ 
εύθυνσης Τεχνικής Υπηρεσίας Δήμου Σάμου. 

6. Το αριθ. πρωτ. 73149/21.10.2015 έγγραφο του Τμήμα¬ 
τος Διοίκησης Σάμου της Διεύθυνσης Διοικητικού - Οι¬ 
κονομικού Βορείου Αιγαίου ΑΔΑ, σύμφωνα με το οποίο 
η υπ’ αριθμ. 265/2015 απόφαση Δημοτικού Συμβουλίου 
Σάμου είναι νομοτύπως ληφθείσα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Το γεγονός ότι από την παρούσα απόφαση κυκλοφορι- 
ακής ρύθμισης απαιτείται δαπάνη διακόσια πενήντα ευρώ 
(250 €) για την τοποθέτηση δυο (2) ρυθμιστικών πινακίδων 
και δεκαοκτώ (18) ειδικών ελαστικών ανακλαστικών κολω- 
νακίων στην Πόλη της Σάμου (όπισθεν ΞΕΝΙΑ), στο Δήμο 
Σάμου, σε βάρος του προϋπολογισμού του Δήμου Σάμου 
και συγκεκριμένα τον Κ.Α 30.7135,0001, αποφασίζουμε: 

Εγκρίνουμε τις κυκλοφοριακές ρυθμίσεις που αφορούν 
στην τοποθέτηση δυο (2) ρυθμιστικών πινακίδων και 
δεκαοκτώ (18) ειδικών ελαστικών ανακλαστικών κολω- 
νακίων στην Πόλη της Σάμου, (όπισθεν ΞΕΝΙΑ), στο Δήμο 
Σάμου στα παρακάτω σημεία: 

• στα 10 τελευταία μέτρα της οδού Πασχάλη πριν την 
Πλατεία Γρ. Αυξεντίου προκειμένου να διευκολύνεται η 
ομαλή στροφή των οχημάτων, (απαιτούνται 3 τεμάχια 
σε απόσταση 3.60 μ. μεταξύ τους στα 40 εκ. από το 
πεζοδρόμιο), 

• στο τμήμα της Πλατείας Γρ. Αυξεντίου πίσω από 
Ξενία, αφού με κατάλληλη διαγράμμιση επισημανθεί η 
μία (1) θέση πλάτους 1,80 μ. συναπτά με το περίπτερο 
όπισθεν Ξενία όπου επιτρέπεται η στάθμευση (απαιτού¬ 
νται 6 τεμάχια σε απόσταση 1,40 μ. μεταξύ τους καθώς 
δεν θα τοποθετηθεί κολωνάκι στη γωνία του κτιρίου 
προς διευκόλυνση της στροφής, σε απόσταση 60 εκ. 
από το πεζοδρόμιο όπισθεν Ξενία, 

• στο τμήμα της Πλατείας Γρ. Αυξεντίου προς τον 
Εμπορικό δρόμο, αφού επισημανθεί με σήμα και δια¬ 
γράμμιση η μία θέση όπου θα επιτρέπεται η στάση 
οχημάτων τροφοδοσίας πλάτους 2,50 μ. και μήκους 6 μ. 
(απαιτούνται 2 τεμάχια στο πλάι του παραπάνω χώρου, 
σε απόσταση 20 εκ. από το πεζοδρόμιο και σε απόσταση 
1,40 μεταξύ τους καθώς και 3 τεμάχια προς την πλευρά 
εισόδου του Δημοτικού κήπου σε απόσταση 20 εκ. από 
το πεζοδρόμιο και σε απόσταση 3,50 μ. μεταξύ τους, 

• στην οδό Φωτιάδου προς την πλευρά του Ξενία 
(απαιτούνται 4 τεμάχια στο όριο του πεζοδρομίου με 
αρχή 1,50 μ. από την πίσω γωνία του Ξενία και σε από¬ 
σταση 3,50 μ. μεταξύ τους προκειμένου να μην είναι δυ¬ 
νατή η χρήση του για τη στάση - στάθμευση οχημάτων), 

• επίσης, προτείνεται η τοποθέτηση σήματος απα¬ 
γόρευσης στάσης και στάθμευσης (Ρ-40) «πλην οχη¬ 
μάτων τροφοδοσίας» στην εσοχή της Γρ. Αυξεντίου 
προς την πλευρά του Εμπορικού δρόμου, με τις εξής 
προϋποθέσεις: 

1. Να λαμβάνεται μέριμνα, ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να υποστη¬ 
ρίζουν και τις ανάγκες των Ατόμων με Αναπηρία (ΑμεΑ). 

3. Τα μέτρα που λαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά τον χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Την αυτοδίκαιη ανάκλησή της, σε περίπτωση μη 
τήρησης των όρων και των προϋποθέσεων που έχουν 
τεθεί από τους αρμόδιους φορείς καθώς και με την 
απόφαση αυτή. 

5. Τη μη νομιμοποίηση τυχόν παράνομων ενεργειών. 

6. Την παρακολούθηση της ακριβούς εκτέλεσης των 
όρων που έχουν τεθεί με αυτή από τις Αρχές προς τις 
οποίες αποστέλλεται, στα πλαίσια των αρμοδιοτήτων 
τους. 


7. Να τηρούνται απαρέγκλιτα τα όσα αναγράφονται 
στην Τεχνική Έκθεση της Διεύθυνσης Τεχνικών Υπηρε¬ 
σιών Δήμου Σάμου, βάσει της οποίας ελήφθη η εν λόγω 
απόφαση του Δημοτικού Συμβουλίου Σάμου. 

Η ασφάλεια οδικής κυκλοφορίας, οι απαραίτητες ση¬ 
μάνσεις και η ενημέρωση των πολιτών που άπτονται 
των παραπάνω κυκλοφοριακών ρυθμίσεων αποτελούν 
μέριμνα και ευθύνη του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 14 Δεκεμβρίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΝΙΚΟΣ ΘΕΟΔΩΡΙΔΗΣ 

-♦- 

Αριθμ. 2621/157912 (8) 

Τροποποίηση της συστατικής πράξης του ΝΠΔΔ με την 
επωνυμία «Δημοτική Κοινωνική Αλληλεγγύη Διρφύ- 
ων - Μεσσαπίων (ΔΗ.Κ.Α.ΔΙ.ΜΕ). 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗ ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Π.δ. 138/2010 (ΦΕΚ 231/τ.Α') «Ορ¬ 
γανισμός της Αποκεντρωμένης Διοίκησης Θεσσαλίας - 
Στερεός Ελλάδας». 

2. Τις διατάξεις των άρθρων 225, 238 και 280 του 
Ν. 3852/2010 (ΦΕΚ Α' 87/7-6-2010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

3. Τις διατάξεις του άρθρου 239,240, του Ν. 3463/2006 
(Φ.Ε.Κ. Α' 114/2006) ΚΔΚ. 

4. Τις διατάξεις του άρθρου 16 (παρ. 2) του Ν. 4147/2013 
(ΦΕΚ 98 Α'/26-4-2013) Συμπληρώσεις και τροποποιήσεις 
της από 31-12-2012 Πράξης Νομοθετικού Περιεχομένου 
«Ρυθμίσεις κατεπειγόντων θεμάτων αρμοδιότητας των 
Υπουργείων Εσωτερικών, Εργασίας, Κοινωνικής Ασφά¬ 
λισης και Πρόνοιας, Δημόσιας Τάξης και Προστασίας 
του Πολίτη, της Γενικής Γραμματείας της Κυβέρνη¬ 
σης και του Υπουργείου Επικράτειας», σύμφωνα με 
τις οποίες αποφάσεις του Δημοτικού Συμβουλίου, που 
αφορούν, μεταξύ άλλων, τροποποίηση των δημοτικών 
νομικών προσώπων δημοσίου δικαίου.... εγκρίνονται 
με πράξη του Γενικού Γραμματέα Αποκεντρωμένης 
Διοίκησης, η οποία δημοσιεύεται στην Εφημερίδα της 
Κυβερνήσεως 

5. Τη με αριθμ. πρωτ. οικ. 2990/18604/25-2-2011 απόφα¬ 
ση της Γ ενικής Γ ραμματέως Αποκεντρωμένης Διοίκησης 
Θεσσαλίας- Στερεός Ελλάδας «Μεταβίβαση δικαιώμα¬ 
τος υπογραφής Μ.Ε.Γ.Γ.Α.Δ.Θ.Σ.Ε.» (ΦΕΚ 385 Β/11-3-2011). 

6. Την υπ’ αριθμ. 59/2011 (ΦΕΚ/Β/1294/2011) απόφαση 
Δημοτικού Συμβουλίου Δήμου Διρφύων -Μεσσαπίων 
περί: «Συγχώνευση Ν.Π.Δ.Δ. Δήμου Διρφύων -Μεσσαπίων 
και σύσταση νέου Νομικού Προσώπου Δημοσίου Δικαίου 
στο Δήμο Διρφύων Μεσσαπίων με την επωνυμία «Δη¬ 
μοτική Κοινωνική Αλληλεγγύη Διρφύων - Μεσσαπίων» 
(ΔΗ.ΚΑ.ΔΙ.ΜΕ) 

7. Την υπ’ αριθμ. 144/2015 απόφαση του Δημοτικού 
Συμβουλίου του Δήμου Διρφύων - Μεσσαπίων «Περί 
τροποποίησης της συστατικής πράξης του ΝΠΔΔ με την 
επωνυμία Δημοτική Κοινωνική Αλληλεγγύη Διρφύων - 
Μεσσαπίων (ΔΗ.Κ.Α.ΔΙ.ΜΕ )» 

8. Το υπ’ αριθμ. 18833/10-11-2015 έγγραφο του Δήμου 
περί βεβαίωσης εγγραφής της πίστωσης 300.000,00€ 
στον ΚΑΕ 00-6715.010 του προϋπολογισμού ο.έ. 2016 
του Δήμου Διρφύων- Μεσσαπίων για την ετήσια τα¬ 
κτική επιχορήγηση του ΝΠΔΔ ΔΗ.Κ.Α.ΔΙ.ΜΕ., αποφα¬ 
σίζουμε: 

Την τροποποίηση της συστατικής πράξης του ΝΠΔΔ 
με την επωνυμία « Δημοτική Κοινωνική Αλληλεγγύη 
Διρφύων - Μεσσαπίων» (ΔΗ.ΚΑ.ΔΙ.ΜΕ) το οποίο είχε 
συσταθεί με την υπ’ αριθμ. 59/2011 απόφαση Δημοτι¬ 
κού Συμβουλίου Δήμου Διρφύων - Μεσσαπίων, ΦΕΚ 
1294/Β/16-6-2011 ως προς το άρθρο 4- ΠΟΡΟΙ του ΝΠΔΔ 
ως ακολούθως : « Η ετήσια τακτική επιχορήγηση του 
Δήμου Διρφύων -Μεσσαπίων η οποία ανέρχεται σε 
300.000,00€ και η τυχόν έκτακτη επιχορήγηση , το 
ύψος της οποίας διαμορφώνεται ανάλογα με τις εκά- 
στοτε ανάγκες που οδηγούν στην καταβολή της έκτα¬ 
κτης επιχορήγησης» 

Από τις διατάξεις της απόφασης αυτής δεν προκα- 
λείται επιπλέον δαπάνη σε βάρος του προϋπολογισμού 
του Δήμου Διρφύων - Μεσσαπίων . 

Κατά τα λοιπά ισχύει η συστατική πράξη του ανωτέρω 
ΝΠΔΔ αρ. απόφασης 59/2011 ΔΣ και δημοσιεύτηκε στο 
ΦΕΚ 1294/Β/16-6-2011. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 17 Νοεμβρίου 2015 

Με εντολή Γενικού Γραμματέα 
Αποκεντρωμένης Διοίκησης 
Ο Γ ενικός Διευθυντής Εσωτερικής Λειτουργίας 
ΚΩΝΣΤΑΝΤΙΝΟΣ ΠΑΠΠΑΣ 
-♦- 

Αριθμ. οικ 5557 (9) 

Έγκριση υπερωριακής απασχόλησης των υπαλλήλων 
της Δ/νσης Διοικητικού-Οικονομικού της Περιφερει¬ 
ακής Ενότητας Έβρου, για το έτος 2016. 

Η ΕΚΤΕΛΕΣΤΙΚΗ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 159, 282 και 253 του 
Ν. 3852/2010 (ΦΕΚ 87/τ.Α') «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης-Πρό- 
γραμμα Καλλικράτης» 

2. Τις διατάξεις του Π.δ. 144/2010 (ΦΕΚ 237/27-12-2010) 
«Οργανισμός Περιφέρειας Α.Μ.Θ» 

3. Τις διατάξεις του άρθρου 25, παραγρ. 7 του 
Ν. 2738/1999 (ΦΕΚ 180/τ.Α') σε συνδυασμό με τις δια¬ 
τάξεις του άρθρου 34, παραγράφου 5 του Ν. 2768/1999 
(ΦΕΚ 273/τ.Α'). 

4. Την με αριθμ. πρωτ. 2/16606/0022/24-4-2009 εγκύ¬ 
κλιο της 22ης «Διεύθυνσης Μισθολογίου του Γενικού 
Λογιστηρίου του Κράτους «Υπερωριακή απασχόληση 
προσωπικού με σχέση εργασίας ιδιωτικού δικαίου του 
Δημοσίου, των Ν.Π.Δ.Δ. και Ο.Τ.Α.». 

5. Τις διατάξεις του άρθρου 20 του Ν. 4024/2011 ( ΦΕΚ 
266/τ.Β'/27-10-2011) «Συνταξιοδοτικές ρυθμίσεις, ενιαίο 
μισθολόγιο-βαθμολόγιο, εργασιακή εφεδρεία και άλ¬ 
λες διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012-2015», όπως αυτές 


τροποποιήθηκαν με τις διατάξεις της παρ. 1 του άρθρου 
176 του Ν. 4261/2014 (ΦΕΚ 107/τ.Α'). 

6. Το υπ’ αριθμ. οικ. 2/41768/0022/20-5-2014 έγγραφο 
του Γ ενικού Λογιστηρίου του Κράτους με θέμα «Κοινο¬ 
ποίηση διατάξεων περί τροποποίησης της παρ. 1 του 
αρ. 20 του Ν. 4024/2011». 

7. Τις διατάξεις της παραγράφου 9 του άρθρου 66 
του Ν. 4270/2014 (ΦΕΚ 143/τ.Α'/28-6-2014) «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ)-δημόσιο λογιστικό και άλλες 
διατάξεις». 

8. Την αριθμ. Δ.Δ. οικ 6183/06-11-2014 (ΦΕΚ 3057/ 
Β/13-11 -2014) απόφαση Περιφερειάρχη ΑΜΘ με θέμα 
«Μεταβίβαση αρμοδιοτήτων στον Εκτελεστικό Γραμ¬ 
ματέα της Περιφέρειας Ανατολικής Μακεδονίας και 
Θράκης». 

9. Την ανάγκη υπερωριακής απασχόλησης των 
υπαλλήλων α) της Δ/νσης Διοικητικού- Οικονομικού 
προκειμένου να καλυφθούν αυξημένες και επείγουσες 
υπηρεσιακές ανάγκες: για την πλήρη ενημέρωση των 
προσωπικών μητρώων των υπαλλήλων των υπηρεσι¬ 
ών της Περιφερειακής Ενότητας Έβρου, με στοιχεία 
που επηρεάζουν την μισθολογική τους κατάσταση, 
συγκέντρωση στοιχείων μεταβολών του προσωπι¬ 
κού, ηλεκτρονική τακτοποίηση στοιχείων υποβολής 
αρχείων που αφορούν εισφορές (ασφαλιστικές και 
εργοδοτικές) διακηρύξεις διαφόρων διαγωνισμών για 
προμήθειες και παροχή υπηρεσιών, έκδοση αποφά¬ 
σεων ανάληψης υποχρέωσης, εισηγητικές εκθέσεις, 
τροποποίηση του προϋπολογισμού, τακτοποίηση 
ενταλμάτων, αρχειοθέτηση κ.λ.π. β) του Γραφείου 
του Αντιπεριφερειάρχη προκειμένου να ανταποκρι- 
θεί επιτυχώς το ανωτέρω Γ ραφείο στις αυξανόμενες 
ανάγκες (συσκέψεις υπηρεσιακών παραγόντων , συ¬ 
ναντήσεις και εκδηλώσεις κλπ). 

10. Το γεγονός ότι για την παραπάνω υπερωριακή 
απασχόληση έχουν προβλεφθεί σχετικές πιστώσεις 
30.000 € στον Προϋπολογισμό του οικονομικού έτους 
2016, της Περιφερειακής Ενότητας Έβρου στον Ειδικό 
Φορέα 4072, ΚΑΕ:0511.0001, εγκρίνουμε: 

Την χορήγηση υπερωριακής απασχόλησης με αμοιβή 
κατά τις απογευματινές ώρες των εργάσιμων ημερών 
των υπαλλήλων της ΠΕΈβρου, ως κατωτέρω: για είκοσι 
(20) υπαλλήλους της Δ/νσης Διοικητικού-Οικονομικού 
και τέσσερις (4) υπαλλήλους του Γραφείου του Αντι- 
περιφερειάρχη, μέχρι 20 ώρες απογευματινής εργασίας 
ανά υπάλληλο μηνιαίως, για το έτος 2016. 

Η συγκρότηση συνεργείου υπερωριακής απασχόλη¬ 
σης θα γίνει με απόφαση, στην οποία θα αναφέρονται 
ονομαστικά οι συμμετέχοντες υπάλληλοι, το αντικείμενο 
της απασχόλησης, το χρονικό διάστημα και οι ώρες 
απασχόλησης για τον καθένα, κατά μήνα. 

Ο Προϊστάμενος της Υπηρεσίας θα βεβαιώνει την 
υπερωριακή απασχόληση των υπαλλήλων και το υπε- 
ρωριακά παρασχεθέν έργο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 4 Δεκεμβρίου 2015 

Η Εκτελεστική Γραμματέας 
ΖΩΗ ΚΟΣΜΙΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. απόφ. 130 (10) 

Αυτοδίκαιη κατάταξη (σε εφαρμογή του άρθρου 26 
παρ. 8 του Ν. 4325/2015) στην ειδικότητα ΤΕ ΜΟΥΣΙ¬ 
ΚΩΝ, του Αθανασίου Μπουλούση του Θωμά και Αλε¬ 
ξάνδρου Γεράσιμου του Στεφάνου, υπάλληλοι του 
Ν.Π.Δ.Δ/Όργανισμός Πολιτισμού κι Αθλητισμού Δή¬ 
μου Νέας Προποντίδας” με σχέση εργασίας Ιδιωτι¬ 
κού Δικαίου Αορίστου Χρόνου, ΔΕ Μουσικών. 

Ο ΠΡΟΕΔΡΟΣ ΤΟΥ ΟΡΓΑΝΙΣΜΟΥ ΠΟΛΙΤΙΣΜΟΥ 
ΚΑΙ ΑΘΛΗΤΙΣΜΟΥ ΤΟΥ ΔΗΜΟΥ ΝΕΑΣ ΠΡΟΠΟΝΤΙΔΑΣ 
ΤΟΥ ΝΟΜΟΥ ΧΑΛΚΙΔΗΣ 

Έχοντας υπόψη: 

1. Τις διατάξεις της παρ. 8, του άρθρου 26 του 
Ν. 4325/2015 (ΦΕΚ 47.11.05.2015/τ.Α') «Εκδημοκρατισμός 
της Διοίκησης - Καταπολέμηση Γραφειοκρατίας και 
Ηλεκτρονική Διακυβέρνηση. Αποκατάσταση αδικιών 
και άλλες διατάξεις», οι οποίες ορίζουν ότι: «Η παρ. 3 
του άρθρου 20 του Ν. 3475/2006 (Α' 146), όπως αντι- 
καταστάθηκε με το άρθρο 5 παρ. 4 εδάφιο γ' του 
Ν. 3687/2008 (Α' 71) εφαρμόζεται και στους μουσικούς 
των Ο.Τ.Α. α' βαθμού και στα νομικά πρόσωπα αυτών. 
Προσόντα διορισμού του κλάδου Μουσικών ΤΕ, στον 
οποίο κατατάσσονται αυτοδικαίως οι μουσικοί των 
Ο.Τ.Α. α' βαθμού και των νομικών προσώπων αυτών, με 
πράξη του οικείου δημάρχου, είναι πτυχίο ή δίπλωμα 
μουσικής ειδίκευσης αναγνωρισμένου μη ανώτατου εκ¬ 
παιδευτικού ιδρύματος της ημεδαπής ή πτυχίο μουσικής 
ειδικότητας του άρθρου 8 παρ. 5 του Ν. 2158/1993 (Α' 109) 
ή πτυχίο ισότιμο και αντίστοιχο της αλλοδαπής και απο¬ 
λυτήριο εξατάξιου Γυμνασίου ή Λυκείου της ημεδαπής 
ή ισότιμο της αλλοδαπής». 

2. Τις διατάξεις των άρθρων 28 και 29 του Ν.4024/2011 
«Συνταξιοδοτικές ρυθμίσεις, ενιαίο μισθολόγιο-βαθμο- 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015 (ΦΕΚ 226/τ.Α'). 

3. Το υπ’ αριθ. ΔΙΔΑΔ/Φ.31.18/932/837, 913, 627/20-1-2012 
έγγραφο του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης σύμφωνα με το οποίο, όσοι 
υπάλληλοι είχαν υπαχθεί στο καθεστώς των βαρέων και 
ανθυγιεινών επαγγελμάτων και είχαν λάβει μέχρι την 1η 
Νοεμβρίου 2011 ένα, δύο ή τρία μισθολογικά κλιμάκια, τότε 
κατά την αρχική τους κατάταξη σύμφωνα με το άρθρο 28 
του Ν. 4024/2011, θα πρέπει να συνυπολογισθεί σε αυτούς 
επιπλέον χρόνος δύο, τεσσάρων ή έξι ετών αντίστοιχα. 

4. Τα υπ’ αριθ. ΔIΠIΔΔ/Α20/9 09/6777/18-5-2012 και 
19957/25-5-2012 έγγραφα των Υπουργείων Διοικητικής 
Μεταρρύθμισης και Ηλεκτρονικής Διακυβέρνησης και 
Εσωτερικών αντίστοιχα, σύμφωνα με τα οποία, τα δι¬ 


αλαμβανόμενα στο υπ’ αριθμ. ΔΙΔΑΔ/Φ.31.18/932/837, 
913,627/20-1-2012 έγγραφο του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης εφαρ¬ 
μόζονται και για το προσωπικό με σχέση Ι.Δ.Α.Χ. των 
Ο.Τ.Α., που υπάγεται στις διατάξεις του άρθρου 4 του 
Ν. 3660/2008 για τα βαρέα και ανθυγιεινά επαγγέλματα. 

5. Το υπ’ αριθ. 2/52603/0022 και 2/53069/022/9-11-2012 
έγγραφο του Γ ενικού Λογιστηρίου του Κράτους, με το 
οποίο παρέχονται διευκρινίσεις ως προς τη χορήγηση 
πλασματικών κλιμακίων. 

6. Τις διατάξεις του άρθρου 233 του Ν. 3463/2006. 

7. Τον Οργανισμό Εσωτερικής Υπηρεσίας του Ν.Π.Δ.Δ. 
«Οργανισμός Πολιτισμού και Αθλητισμού του Δήμου 
Νέας Προποντίδας» (ΦΕΚ 2750/τ.Β'/2.12.2011 και ΦΕΚ 
910/τ.Β'/15.4.2013). 

8. Τα στοιχεία των προσωπικών μητρώων των ανα- 
φερομένων στο διατακτικό της παρούσης υπαλλήλων 
με σχέση εργασίας ιδιωτικού δικαίου αορίστου χρόνου, 
σύμφωνα με τα οποία: 

α) ο υπάλληλος Αλεξάνδρου Γεράσιμος του Στεφάνου, 
ειδικότητας ΔΕ Αρχιμουσικών Φιλαρμονικής με Π Βαθμό, 
είναι κάτοχος απολυτηρίου Εσπερινού Λυκείου και πτυ¬ 
χίων (ενοργάνωσης, αρμονίας, αντίστιξης, φούγκας) των 
Αναγνωρισμένων από το Κράτος Μακεδονικού Ωδείου 
και Δημοτικού Ωδείου Ν. Μουδανιών, η εγκυρότητα των 
οποίων ελέγχθηκε σύμφωνα με το υπ' αριθ. 11480/26.5.2015 
έγγραφο της Δ/νσης Β/θμιας Εκπαίδευσης Ανατολικής 
Θεσ/κης και το αριθ. πρωτ. 142679/4084/2003/1334/2.7.2015 
έγγραφο του Υ.ΠΟ.ΠΑΙΘ αντίστοιχα και 

β) ο υπάλληλος Μπουλούσης Αθανάσιος του Θωμά, 
ειδικότητας ΔΕ Αρχιμουσικών με Ε' Βαθμό, είναι κάτοχος 
απολυτηρίου Γ ενικού Λυκείου, διπλώματος Σύνθεσης και 
πτυχίων Μουσικής Ειδίκευσης (αρμονίας, ενοργάνωσης, 
ωδικής, αντίστιξης, φούγκας) των Αναγνωρισμένων από 
το Κράτος, Δημοτικού Ωδείου Νεάπολης Θεσσαλονίκης 
και Μακεδονικού Ωδείου, η εγκυρότητα των οποίων ελέγ¬ 
χθηκε σύμφωνα με το υπ’ αριθ. 660/5.6.2014 έγγραφο της 
Δ/νσης Β/θμιας Εκπαίδευσης Ν. Χαλκιδικής και το αριθ. 
πρωτ. 142679/4084/2003/1334/2.7.2015 έγγραφο του Υ.ΠΟ. 
ΠΑΙΘ αντίστοιχα. 

9. Την αριθ. πρωτ. 814/8.10.2015 Βεβαίωση του Τμήμα¬ 
τος Οικονομικών Υπηρεσιών του Οργανισμού Πολιτισμού 
κι Αθλητισμού, αποφασίζουμε: 

Την αυτοδίκαιη κατάταξη των κατωτέρω υπαλλήλων 
του Οργανισμού, από την 11.5.2015 (ημερομηνία δημοσί¬ 
ευσης του Ν. 4325/2015 στο ΦΕΚ 47/11.05.2015, τεύχος Α'), 
οι οποίοι υπηρετούν στην ειδικότητα ΔΕ Αρχιμουσικών 
με σχέση εργασίας ιδιωτικού δικαίου αορίστου χρό¬ 
νου, σε συνιστώμενες με την παρούσα προσωποπαγείς 
θέσεις της ειδικότητας ΤΕ Μουσικών, ως ακολούθως: 

Οι προσωποπαγείς θέσεις που κατείχαν οι ανωτέρω υπάλληλοι στην ειδικότητα ΔΕ Αρχιμουσικών καταργούνται. 
Η απόφαση αυτή να δημοσιευθεί στην Εφημερίδα της Κυβερνήσεως. 


Ν. Μουδανιά, 6 Νοεμβρίου 2015 
Ο Πρόεδρος 
ΕΜΜΑΝΟΥΗΛ ΜΠΕΗΣ 

